[{"text_idx": "#000000", "text": "M-SParc yn dathlu merched mewn Busnes."}, {"text_idx": "#000001", "text": "Dim ond 37% o fusnesau\u2019r DU sydd mewn perchnogaeth menywod, ac er bod y bwlch rhwng y dynion a merched wedi cau\u2019n aruthrol ers 2021 rydym yn dal i weld merched yn cael eu tangynrychioli. Mae M-SParc felly yn parhau i geisio cefnogi amrywiaeth mewn busnes, ac roedd y digwyddiad Menywod mewn Busnes ar 10fed o Fawrth yn gyfle i arddangos a dathlu tenantiaid M-SParc a busnesau o\u2019r Ynys ac yn gyfle i gyflwyno sylfaenwyr benywaidd allweddol o\u2019r rhanbarth."}, {"text_idx": "#000002", "text": "Ddydd Gwener diwethaf, roedd M-SParc yn falch o gael digwyddiad llawn-dop ar gyfer y digwyddiad \u201cDathlu Merched mewn Busnes\u201d. Bu sawl tenant o M-SParc a chwmniau lleol, i gyd wedi eu rheoli gan ferched, yn rhannu eu taith entrepreneuraidd i ystafell o fyfyrwyr, perchnogion busnes, a sylfaenwyr eraill o\u2019r rhanbarth."}, {"text_idx": "#000003", "text": "Y prif siaradwr ar gyfer y digwyddiad hwn oedd Virginia Crosbie, AS lleol Ynys Mo\u0302n. Dywed Virginia: \u201cRwy\u2019n falch o allu cyd-gynnal digwyddiad mor arloesol yn M-SParc ac i roi sylw i rai o\u2019r merched anhygoel sy\u2019n rhedeg eu busnesau eu hunain ar yr Ynys.\u201d"}, {"text_idx": "#000004", "text": "Mae mwyafrif y busnesau yn y DU yn cael eu sefydlu gan ddynion,ac mae llai na 4% o fuddsoddiadau Angel yn y DU yn mynd i fusnesau a sefydlwyd gan fenywod, felly roeddem yn falch o gael Anna Roberts o Explorage fel un o\u2019n siaradwyr.. Yn ddiweddar enillodd Anna arian Angel ar gyfer ei chwmni, sy\u2019n canolbwyntio ar hunan-storio gyda thi\u0302m sy\u2019n ehangu\u2019n gyflym."}, {"text_idx": "#000006", "text": "Trefnodda chynhaliodd Gwenllian Owen, Swyddog Masnacheiddio ac Arloesi M-SParc, ydigwyddiadgwych hwn, gyda\u2019n RheolwrArloeseddCarbon Isel, Dr Debbie Jones, yn siarad yn y digwyddiad am lwybr ei gyrfa.. Dywedodd Dr Jones \u201cRoedd yn wych bod mewn ystafell yn llawn entrepreneuriaid benywaidd ac roedd mor ysbrydoledig gweld yr hyn y maent wedi bod yn ei wneud a\u2019r hyder sydd ganddynt i gyd ynddynt eu hunain. Rwy\u2019n falch fy mod wedi bod yn rhan o ddigwyddiad mor wych..\u201d"}, {"text_idx": "#000007", "text": "Mae Gwenllian, sy\u2019n entrepreneur yn ei rhinwedd ei hun yn ogystal a\u0302 gweithio\u2019n M-SParc, yn cydnabod yr angen parhaus am ddigwyddiadau o\u2019r fath. \u201cRoedd gwrando ar ein holl siaradwyr yn wirioneddol ysbrydoledig ac roedd yn wych teimlo\u2019r egni yn yr ystafell yn ystod y sesiwn! Yn o\u0302l llyfrgell Ty\u0302\u2019r Cyffredin, yn 2021, dywedodd 78% o\u2019r cyflogwyr a adroddodd fod cyflog canolrifol fesul awr yn uwch i ddynion nag i fenywod yn eu sefydliad. Hyd yn oed ddwy flynedd ar o\u0302l yr adroddiad hwn mae hwn yn broblem, un y gwnaethom ni fel M-SParc adrodd arni yn 2019. Rydym yn gobeithio gweld hwn yn newid yn ein harolwg 2023 a byddwn yn parhau i weithio i gefnogi\u2019r rhai sy\u2019n nodi eu bod yn fenywod, a chau\u2019r bwlch. Yn y pen draw, mae amrywiaeth mewn busnes yn arwain at arloesi gwell, ac rydyn ni i gyd yn elwa o hynny!\u201d"}, {"text_idx": "#000008", "text": "\u201cYn bersonol, roedd yn gyfle gwych i gwrdd a\u0302 merched o\u2019r un anian ac i ymgysylltu a\u0302 nhw ar lefel un-i-un ac rwy\u2019n edrych ymlaen at weld ein busnesau\u2019n tyfu ac yn cydweithio yn y dyfodol.\u201d Meddai Stef o Aerial Worx."}, {"text_idx": "#000009", "text": "Mae croeso i unrhyw un fynychu digwyddiadau M-SParc i gael eu hysbrydoli a dysgu mwy am arloesi lleol. Dysgwch fwy yma!"}, {"text_idx": "#000011", "text": "MIT ar lwyfan ddigidol i rannu eu gwybodaeth am arloesedd!"}, {"text_idx": "#000012", "text": "Beth hoffech chi glywed amdano?"}, {"text_idx": "#000013", "text": "Dylunio a datblygu gan KOPA"}]